ANIFEILIAID, CYMRU Enwi, cychwyn a chymhwyso 1 1 Enw'r Rheoliadau hyn yw Rheoliadau Anffurfio (Triniaethau a Ganiateir) (Cymru) (Diwygio) 2008. 2 Daw'r Rheoliadau hyn i rym ar y diwrnod ar ôl y diwrnod y'u gwneir. 3 Mae'r Rheoliadau hyn yn gymwys o ran Cymru. Diwygiadau i Reoliadau Anffurfio (Triniaethau a Ganiateir) (Cymru) 2007 2 Diwygir Rheoliadau Anffurfio (Triniaethau a Ganiateir) (Cymru) 2007 fel a ganlyn. Rheoliad 3 3 Yn rheoliad 3 (eithriadau i'r gwaharddiad ar anffurfio), yn lle is-baragraffau (c) ac (ch) rhodder— c mewn amgylchiadau hylan; ch yn unol ag arferion da; ac d yn unol â rheoliad 5, pan fo'n gymwys . Rheoliad 4 4 Yn rheoliad 4(1) (cyflawni triniaethau gwaharddedig mewn argyfwng) hepgorer y geiriau “a warchodir”. Rheoliad 5 5 Yn lle rheoliad 5 (personau sy'n cael rhoi triniaethau a ganiateir) rhodder— 5 1 Ac eithrio'r triniaethau y cyfeirir atynt ym mharagraff (2), ni cheir rhoi unrhyw driniaeth, a ganiateir o dan reoliad 3 ac y mae Deddf Milfeddygon 1966 neu Orchymyn Milfeddygon (Esemptiadau) 1962 yn gymwys iddi, ac eithrio gan berson y caniateir iddo ei rhoi o dan y ddeddfwriaeth honno. 2 Caniateir tocio cynffonau neu ysbaddu moch naill ai gan filfeddygon yn unig neu, pan nad yw'r anifeiliaid yn hyn na 7 diwrnod oed, gan berson sy'n brofiadol yn y technegau cysylltiedig a naill ai'n berson sy'n gyfrifol am yr anifail neu'n berson a gyflogir neu a gymerir ymlaen gan berson o'r fath i drin yr anifail. . Atodlen 1 6 1 Mae'r diwygiadau i Atodlen 1 (triniaethau a ganiateir) fel a ganlyn. 2 Yn yr adran ar adar, yn lle'r rhestr o dan y pennawd “Triniaethau Adnabod” rhodder— Microsglodynnu. Tagio gyddfau. Bylchu gweoedd. Tagio gweoedd. Tagio adenydd. Dulliau eraill o adnabod anifeiliaid sy'n cynnwys anffurfiad sy'n ofynnol gan y gyfraith. . 3 Yn yr adran ar ddefaid, yn lle'r rhestr o dan y pennawd “Triniaethau ar gyfer Rheoli Atgenhedlu.” rhodder— Ysbaddu. Casglu neu drosglwyddo embryonau drwy ddull llawfeddygol. Gosod dyfais atal cenhedlu o dan y croen. Ffrwythloni laparosgopig. Trawsblannu ofa, gan gynnwys casglu ofa, drwy ddull llawfeddygol. Fasdoriad. . 4 Yn yr adran ar eifr, yn lle'r rhestr o dan y pennawd “Triniaethau ar gyfer Rheoli Atgenhedlu.” rhodder — Ysbaddu. Casglu neu drosglwyddo embryonau drwy ddull llawfeddygol. Gosod dyfais atal cenhedlu o dan y croen. Ffrwythloni laparosgopig. Trawsblannu ofa, gan gynnwys casglu ofa, drwy ddull llawfeddygol. Fasdoriad. . Atodlen 4 7 1 Mae'r diwygiadau i Atodlen 4 (adar: gofynion wrth roi triniaethau penodol a ganiateir) fel a ganlyn. 2 Yn union cyn paragraff 1 (ysbaddu) mewnosoder— Pob triniaeth yn yr adran ar adar yn Atodlen 1 A1 Ac eithrio yn achos tocio pigau (pan fo darpariaethau paragraff 5 yn gymwys), ni chaniateir rhoi unrhyw driniaeth a restrir yn yr adran ar adar yn Atodlen 1 i adar sy'n ieir dodwy neu y bwriedir iddynt fod yn ieir dodwy, oni chedwir hwy ar sefydliadau sydd â llai na 350 o adar o'r fath. Tagio gyddfau A2 Caniateir rhoi'r driniaeth i hwyaid a ffermir, yn unig, a hynny yn unig os rhoddir y driniaeth o fewn 36 awr ar ôl deor at ddibenion rhaglen gwella brîd. Bylchu gweoedd A3 Caniateir rhoi'r driniaeth i hwyaid a ffermir, yn unig, a hynny yn unig os rhoddir y driniaeth o fewn 36 awr ar ôl deor at ddibenion rhaglen gwella brîd. Tagio gweoedd A4 Caniateir rhoi'r driniaeth i adar a ffermir at ddibenion rhaglenni gwella brîd neu i brofi am bresenoldeb clefyd, yn unig. Caniateir rhoi'r driniaeth i adar ac eithrio adar a ffermir at ddibenion cadwraeth yn unig (gan gynnwys addysg a rhaglenni bridio mewn caethiwed) neu ar gyfer ymchwil. Tagio adenydd A5 Caniateir rhoi'r driniaeth i adar a ffermir at ddibenion rhaglenni gwella brîd neu brofi am bresenoldeb clefyd, yn unig. Caniateir rhoi'r driniaeth i adar ac eithrio adar a ffermir at ddibenion cadwraeth yn unig (gan gynnwys addysg a rhaglenni bridio mewn caethiwed) neu ar gyfer ymchwil. . 3 Ym mharagraff 5 (torri pigau dofednod), yn lle'r geiriau “Ar ddofednod y bwriedir iddynt fod yn ieir dodwy ac a gedwir mewn sefydliadau gyda 350 neu ragor o ieir dodwy” rhodder “Ar ddofednod y bwriedir iddynt fod yn ieir dodwy ac a gedwir mewn sefydliadau gyda 350 neu ragor o ddofednod o'r fath neu ieir dodwy”. Atodlen 5 8 1 Mae'r diwygiadau i Atodlen 5 (defaid: gofynion wrth roi triniaethau penodol a ganiateir) fel a ganlyn. 2 Ar ôl paragraff 1 (ysbaddu) mewnosoder— Casglu neu drosglwyddo embryonau drwy ddull llawfeddygol 1A Rhaid rhoi anesthetig. . 3 Ar ôl paragraff 2 (gosod dyfais atal cenhedlu o dan y croen) mewnosoder — Ffrwythloni laparosgopig 2A Ni cheir rhoi'r driniaeth ac eithrio fel rhan o raglen gwella brîd. Rhaid rhoi anesthetig. Trawsblannu ofa, gan gynnwys casglu ofa, drwy ddull llawfeddygol 2B Rhaid rhoi anesthetig. . Atodlen 6 9 1 Mae'r diwygiadau i Atodlen 6 (geifr: gofynion wrth roi triniaethau penodol a ganiateir) fel a ganlyn. 2 Ar ôl paragraff 1 (ysbaddu) mewnosoder— Casglu neu drosglwyddo embryonau drwy ddull llawfeddygol 1A Rhaid rhoi anesthetig. . 3 Ar ôl paragraff 2 (gosod dyfais atal cenhedlu o dan y croen) mewnosoder — Ffrwythloni laparosgopig 2A Ni cheir rhoi'r driniaeth ac eithrio fel rhan o raglen gwella brîd. Rhaid rhoi anesthetig. Trawsblannu ofa, gan gynnwys casglu ofa, drwy ddull llawfeddygol 2B Rhaid rhoi anesthetig. . Elin Jones Y Gweinidog dros Faterion Gwledig, un o Weinidogion Cymru 2 Rhagfyr 2008